
*AMINDA EY CU FE Y DETERMINACION 


“Aruba tabata riba e bon caminda prome cu Covid a dal y cu e wT 
mesun fe y determinacion, nos lo bolbe bek riba e bon caminda 
ey. Covid a kibra nos economia y sin ayudo nos lo no sali afo. 
Pero cu ayudo temporal, durante un fase transitorio, nos lo ta 
bek riba e bon rumbo, cu nos tabata prome cu Covid a dal”, 
Premier Evelyn Wever-Croes a expresa. 








Aruba a cuminsa bira mas sigur, criminalidad a cuminsa baha. 
Aruba a haya su propio helicopter y a pone prome piedra pa 
e radar. Asina nos ta controla nos costanan miho. Ademas a 
inverti den ekipo y material pa Cuerpo Policial y por sinti un 
siguridad mas grandi cu antes. 





A baha e tarifa di loonbelasting y inkomstenbelasting pa tur 
ciudadano y a baha e prima di AZV pa pensionadonan. 

Tambe a aumenta e pensioen di biehes y e reparatie toeslag. 

Aparte di esaki e sueldo minimo a wordo aumenta y a aumenta 
control den supermercadonan riba productonan di canasta 
basico. Tur supermercado ta wordo controla tur luna. Esaki tin 
como meta pa aumenta e poder di compra. 





Nos turismo a crece, nos economia a crece y nos desempleo 
a baha. Esaki a duna evaluacion positivo di IMF, S&P y Fitch. 


Nos a cera aña 2019 cu un surplus di 4 miyon florin y pa e aña 
aki tabata tin un surplus di 40 miyon florin proyecta. Ambos 
resultado ta mas cu locual ta e norma cu Hulanda a impone. 5 
aña prome Aruba a conoce un deficit di 400 miyon florin y awor, 
5 ana despues, Gabinete Wever-Croes a logra transforma e 
deficit di 400 miyon florin den un surplus di 40 miyon florin. 





“Aruba tabata riba e bon caminda prome cu Covid a dal y mi tin 
tur confiansa cu pronto nos lo ta riba e bon caminda atrobe, cu 
e mesun fe y determinacion cu semper nos pueblo a demostra”, 
Premier Evelyn Wever-Croes a finalisa bisando. GOBIERNO DI ARUBA 

Premier Evelyn Wever-Croes: 


EXITOSO CUMBRE VIRTUAL CU 
PROFESIONALNAN HOBEN 


Diahuebs ultimo, Premier Evelyn Wever-Croes a organisa 
un cumbre virtual cu hobennan profesional pa delibera riba 
e negosacionnan cu Hulanda. Durante e cumbre, Premier 
Wever-Croes den su introduccion. a splica cu desde cu a haya 
e condicionnan di Hulanda dia 6 di juli a organisa 6 cumbre, 
y cu esaki ta di 7 cumbre. E meta di e cumbrenan ta pa 
duna informacion, y scucha preocupacionnan cu ta biba den 
comunidad. 





Durante e cumbre a duna splicacion extenso di e situacion 
financiero di nos pais, y cuanto “rosea” financiero nos tin ainda. 
Director di Departamento di Finansas sr. Derick Werleman, a 
duna splicacion extenso den su presentacion “Rosea”. Segun 
Premier Evelyn Wever-Croes ta hopi importante pa tur hende 
cu kier delibera riba e topico aki, tin e informacion corecto. 





Sr. Carlos Guaimo, consehero na Directie Wetgeving en 
Juridische Zaken a elabora riba e aspectonan huridico di 
e condicionnan di Hulanda. Ta importante pa tur hende 
compronde e implicacionnan huridico di e condicionnan. 


Chief Innovation Officer Varelie Croes a elabora riba e 
Masterplan pa reactiva nos economia, Reposicionando Rumbo 
di nos Pais. Esaki ta importante pasobra Aruba mes a delinea 
cual ta e rumbo cu mester cana pa reactiva nos economia 
y esaki den lineanan grandi ta igual cu e ‘landspakket’ cu 
Hulanda kier impone. 





E hobennan profesional cu a registra por a haci pregunta y 
mester remarca cu nan a haci hopi pregunta. Tur pregunta 
tabata hopi bon, mustrando cu tin hopi interes bou di nos 
hobennan pa e tema aki. E hobennan tabata preocupa pa e 
efecto cu e condicionnan aki tin riba autonomia di pais Aruba 
y e consecuencianan di esaki. Tambe tabata tin preguntanan 
riba e papel cu Parlamento y Gobierno Io tin si acepta tur e 
condicionnan. 





Finalmente e hobennan kier a sa kico lo pasa si no acepta e 
condicionnan. Premier Wever-Croes a sigura nan cu e lo no 
permiti cu nos pais ta kibra economicamente ni financieramente, 
pasobra esey si lo kiermeen e fin di nos autonomia. Locual 
cu Gobierno ta haciendo ta negocia cu Hulanda, y tin algun 
siman ainda pa haci esaki, pa yega na un solucion cu ta den 
beneficio di tur ciudadano di pais Aruba. 





“E hobennan a keda hopi agradecido di a wordo envolvi den e 
cumbre aki y cu nan voz por a wordo scucha”, Premier Evelyn 
Wever-Croes a duna di conoce. 

Prome Minister Evelyn Wever-Croes: 


GOBIERNO DI ARUBA A ORGANISA CUMBRE 


CU YOUNG PROFESSIONALS 
ARUBA TIN ROSEA FINANCIERO TE MEDIO SEPTEMBER 


Durante e cumbre virtual cu Gobierno a organisa cu hobennan 
profesional, Premier Evelyn Wever-Croes a splica con fuerte 
Covid a dal Aruba su economia y su finansas. Prome cu Covid 
Aruba tabata bayendo pa un surplus di 40 miyon florin e aña 
aki. Sinembargo momento cu turismo a cay mesora cu 80%, e 
surplus aki a cambia den un deficit. 


Hopi ta e companianan cu tabata core e riesgo di kibra, y 
p'esey mesora Gobierno a prepara tres proyecto pa yuda nos 
comerciantenan pa evita consecuencianan mas serio pa tur. E 
ayudo di Gobierno tabata: 

1. subsidio di salario di 60% na tur doño di trabou cu wordo 
afecta pa e crisis pa asina nan por paga salario di trahadonan. 
2. asistencia financiero FASE na esnan cu perde nan trabou. 
3. ayudo financiero di Afl. 4.000 na empresanan chikito y 
mediano. 


KICO TA E NECESIDAD FINANCIERO? 

Director di Finansas sr. Derrick Werleman a indica cu e 
problemanan financiero debi na Covid lo no ta e aña aki so, 
sino otro aña tambe. 

E aña aki nos lo mester a marca un surplus di 40 miyon florin 
pero awor debi na Covid nos ta premira un deficit 1.100 miyon 
florin debi cu entradanan a cay afo. Gobierno a dicidi di no 
solamente yuda comerciantenan, manera menciona ariba, 
pero ademas di carga e deficit di AZV y SVB. Tur esaki ta 
montantenan hopi grandi y p'esey ta causa e deficit asina 
grandi. 

E deficit aki mester wordo cubri door di busca fiansa. Gobierno 
a cuminsa busca e fiansa riba mercado internacional pero e 
mercado a cuminsa cera mesora cu Covid a bira un pandemia 
local y ta Hulanda so a keda mustra interes pa presta Aruba e 
placa. 

Asina mes Gobierno di Aruba a logra presta un parti di mercado 
internacional y mercado local y tambe un parti di Hulanda. 
Awor falta 682,4 miyon florin ainda y pa esaki mester acudi un 
biaha mas na Hulanda. 

Pa otro aña, 2021, ta premira cu mester di 579 miyon florin pa 
financia. 


OFERTA DI HULANDA PA YUDA REFINANCIA NOS DEBE 
Hulanda den e pakete di condicion, ta ofrece tambe pa 
refinancia nos debe externo den añanan 2021 y 2022, cu ta 
523 miyon florin. Esaki ta duna nos un beneficio di 82 miyon 
florin riba e debenan aki over di e periodo di 8 aña. 


Ademas e ta duna nos como beneficio, cu pa e dos añanan 





aki, 2021 y 2022, Aruba no mester preocupa pa bay mercado 
internacional pa presta e placa. Mirando cu e agencianan di 
rating financiero a downgrade Aruba, e fiansa riba mercado 
internacional lo no ta facil pa haya. Pues pa dos aña, e ta duna 
nos un espacio pa reactiva nos economia sin mester preocupa 
cu mercado internacional. Esaki ta un beneficio grandi di e 
pakete di ayudo cu Hulanda ta ofrece nos. 


CUANTO ROSEA FINANCIERO ARUBA TIN? 

Segun e directo di finansas, Aruba tin rosea financiero te 
mediano di september y despues di esey cosnan lo bay hopi 
mas malo na Aruba y lo continua den e aña siguiente, te ora 
turismo ta riba e nivel pre-Covid y esaki lo tuma algun aña. Den 
e simannan nos dilanti nos mester finalisa e negosacionnan pa 
asina yega na e fondonan necesario. Nos economia a cuminsa 
mehora poco poco, pero no na e nivel cu nos ta custuma cu 
ne. Y e fondonan ta hopi importante pa cubri e gastonan di 
Gobierno, pa garantisa cuido di salud, siguridad, enseñansa, 
AZV, AOV, salario den sector publico y asistencia na sector 
priva. 


Participantenan tabata hopi interesa den e topico aki y tabata 
tin bastante pregunta. Na final Premier Evelyn Wever-Croes a 
splica cu ta hopi importante pa nan ta bon informa y a segura 
nan cu Gobierno di Aruba ta haciendo tur lo posibel pa finalisa 
e negosacionnan yegando na un formula cu ta den bienestar 
di tur ciudadano di nos pais. 

Departamento di Salud Publico: 


CRISIS TEAM TA CONDENA PUBLICACION DI 
INFORMACION PRIVA 


Keho a keda entrega - investigacion a cuminsa 


Team di maneho di Crisis Covid-19 a tuma nota di echo cu 
un lista di nomber di pashentnan a ser poni den circulacion 
riba medionan social. Esaki ta un violacion hopi serio di etica 
di trabao y di e principionan mas importante den maneho di 
salubridad. 


Desde inicio di e crisis di Covid-19 te cu awe; Crisis Team, 
DVG y Hospital ta atendiendo cu e Crisis y e data di e casonan 
di Covid-19 den un circulo hopi chikito pa hustamente proteha 
e informacion priva di cada pashent. Tur nos profesionalnan ta 
dunando e maximo di nan mes, poniendo nan mesun salud y 


UPDATE: 


-8-2020 


TOTAL 
1628 

17686 
1160 
461 


NEGATIVO 


RECUPERA 


GETEST NA AIRPORT 8953 


MEN 7 
DVG 


Gobierno di 


bida na riesgo pa yuda y brinda e mihor cuido posibel na tur nos 
pashentnan. Pesey e echo aki di publica lista di informacion 
priva di patientnan ta un echo sumamente grave y condenabel 
cu na e momentonan aki ta wordo atendi cu ne por medio di un 
keho cu a keda entrega y un investigacion cu a cuminsa. 


Team di Crisis di gobierno ta suplica cualkier persona cu por a 
haya e lista aki pa deshaci di esaki y no sigui pase rond pasobra 
cu e ta un echo castigabel. Mientrastanto extra pasonan a 
wordo tuma pa preveni cu algo asina por bolbe sosode den 
futuro. Autoridadnan ta vigilando e situacion aki di serca. 


CORONAVIRUS 


COVID-19 

Hues a dicta sentencia den e caso cu ciudadano Balentina a 
entama contra Pais Aruba. Den e caso aki, diferente peticion a 
bin dilanti di parti di e ciudadano cu ta habita den area di Bucuti 
pa stop cu actividadnan di procesamento di sushi pa motibo di 
diferente molester. 

E molesternan indica pa e ciudadano ta entre otro: holor malo, 
huma, e peliger pa un eventual explosion. Tur cu segun e 
habitante ta afecta calidad di bida di su famia y ta haci cu nan 
ta core riesgo directo. Ademas e famia a pidi pa nan wordo re- 
aloca mientrastanto pa un otro cas y pa Pais Aruba core cu tur 
gasto. 


Huestanengaturpeticionnanakiindicandocuepreocupacionnan 
treci dilanti pa e ciudadano no ta valido teniendo consideracion 
cu e distancia cu e cas tin for di e areanan cu ta procesa sushi. 
Banda di esaki e direccion di biento pa gran parti di e aña ta 
bon, y ta solamente algun momento pa aña e biento ta cambia 
di direccion cual por causa e molester pa e area. Pa loke ta e 
peticion di e ciudadano pa Pais Aruba re-aloca e famia den un 
cas pa mientrastanto, tambe hues a nenga e peticion aki. 


Pa locual ta e incinerator cu a inicia cu test, esaki lo por 
continua unabes cu Pais Aruba tin hindervergunning. Pa locual 
ta e posibel peligernan di operacion di e incinerator hues a 
nenga cu esaki ta e caso a base di e distancia y cu e riesgonan 
di explosion ta abao. Como extra precaucion operadornan di e 
incinerator a indica na hues cu na momento e biento cambia di 
direccion y cu por trece molester pa e area lo para e operacion 
y hues a confirma esaki. 


Tambe Hues a atende preocupacion di e ciudadano pa loke 
ta e procesamento di sushi na Seroe Tijshi. Hues a mustra 
cu desde recientemente tin un mehoracion enorme na e sitio 





cual ta haci cu no tin e cantidad di molester cu e ciudadano ta 
indica. Ademas cu un poco holor malo procedente di e area ta 
di spera, door cu ta sushi ta wordo procesa pero tambe a indica 
cu esaki no ta un problema mayoria di e aña ora cu biento ta 
supla normal. Esaki ta entre un di e motibonan pa cual a nenga 
peticion di e ciudadano pa para e proceso aki inmediatamente. 
Por ultimo, Hues a pone condicionnan pa e incinerator por ta 
den operacion, cual e operador lo percura pa aplica tambe. 
Hues a dicta tambe cu cualkier multa of recompensa den caso 
cu ta necesario cu Pais Aruba mester paga, esakinan no lo 
wordo paga na e ciudadano, sino na Crus Cora cual ta un 
organisacion cu ta tene cuenta cu e bienestar general di Pais 
Aruba. 

Minister Marisol Lopez -Tromp: 





Manera cu ta conoci Aruba tin un reto enorme cu e forma con 
ta trata cu sushi. Dump Parkietenbos mester tabata cera pa 
añanan caba pa diferente motibo critico ambiental y pa salud. 
Como un fase transitorio di remediacion di dump a inicia cu 
e proceso di empaketa sushi den locual ta yama ‘bales’. E 
bales nan aki yena cu sushi di cas ta wordo dera na Sero 
Teishi, pa asina reduci e cantidad di desperdicio cu ta deposita 
na dump Parkietenbos cu 70%. Esaki ta evita cu e sero di 
dump Parkietenbos ta sigui crece, cu tur e consecuencianan 
negativo cu esaki tin cu ne pa nos medio ambiente, naturalesa 
y salubridad publico. 


Ta importante pa accentua cu deramento di e empakenan cu 


sushi mester cumpli cu norma nan pa cu nos medio ambiente, 
naturalesa y calidad di aire unda cu mensulamente test nan 


Dump: despues di 60 ana 


ta wordu haci. Den e fase transitorio ta sigui busca mihor 
alternativa, ta semper trata na mehora e situacion y anda cu 
sushi na e mihor forma posibel. 


Na februari riba invitacion di Minister Marisol Lopez - Tromp, 
un reunion a tuma lugar cu Stichting Parkietenbos y a trata 
preocupacionnan di e fundacion. Un di e preocupacionnan cu 
e fundacion a trece dilanti e tempo ey tabata e situacion di 
holor insoportabel na Sero Teishi. 

A tene diferente consulta durante di e ultimo 6 lunanan aki 
y a mehora e forma cu ta dera e empakenan enormemente. 
Di e forma aki ta mehora e situacion y e calidad di aire den e 
area. Esaki juez a reconoce y a indica tambe den veredicto 
recientemente. Pues awo ta mira cu a duna oido na e 
preocupacionan. 

Minister Marisol Lopez -Tromp: 


JUEZ A RECHAZA PETICIONNAN PA 
BENEFICIO PERSONAL DI SRA. BALENTINA 


Den e sentencia di juez diabierna 21 di augustus, algo cu a 
resalta ta e gran cantidad di peticion cu e ciudadano Balentina 
a presenta cualnan a wordo rechasa pa juez. E puntonan aki ta 
refleha cu sra. Balentina no ta actuando como representante di 
e bario, sino a base di interes personal pa cu e situacion cu tin 
cu dump. Mester accentua cu dump ta un reto pa decadanan 
caba y cu Gobierno ta atendiendo cu ne. Juez a pone extra 
enfasis riba e hecho cu sra. Balentina ta actuando pa su mes 
y no den nomber di bario. Ademas, Juez a constata cu na niun 
momento sra. Balentina por a prueba cu e ta actuando den 
nomber di e bario. Pues e bario no a duna sra. Balentina e 
autorisacion pa actua den nan nomber. 


E peticion di sra. Balentina ta pa Pais Aruba stop cu 
actividadnan di procesamento di sushi pa motibo di diferente 
molester. Loke ta resalta ta, cu bao di e capa di molester, sra 
Balentina a mar'e peticion na diferente condicion, esta cu el a 
haci diferente exigencia pa su mes y no pa e bario. 

Sra. Balentina a pidi pa Pais Aruba carga e gastonan pa re- 
aloca su famia dunando e un cas di Gobierno, pa por lo menos 
2 aña. 


E insistencia di sra. Balentina pa keda den e bario cu segun e 
ta malisimo pa e y su famia no a cay den bon tera cerca juez, 
sabiendo cu e tin un tereno na Malmok cu a wordu otorga na 
su persona den pasado. Pues e tin alternativa pa muda den 
un otro area. Ademas e ta pidi pa Pais Aruba page 50 mil florin 
pa dia, den caso cu Pais Aruba no cumpli cu e peticionnan cu 
e ta haci na Juez. Juez a rechasa tur peticion pa recompensa 
“schadevergoeding” na sra. Balentina. Juez a indica cu den 
caso cu Pais Aruba mester paga un suma “schadevergoeding”, 
esaki lo bay pa Crus Cora cu ta un organisacion reconoci pa 
tene cuenta cu bienestar general. A base di e peticionnan aki 
mes, por conclui cu no ta actuando na beneficio di e bario, paso 
si esaki lo tabata e caso, lo mester a pidi pa compensacion pa 
e bario y no pa su mes. 


Otro puntonan cu juez a rechasa di sra. Balentina ta e hecho 
cu 'su bida ta core peliger' (acuut levensgevaar), den sentido 
di cu tin riesgo di explosion a consecuencia di kerosin den 
truck nan riba e ruta dilanti su cas. E scenario aki mas bien 
a wordo dramatisa door di sra. Balentina, y juez a mustra cu 
teniendo na cuenta distancia di e habitante en cuestion y e 
areanan indica cu por ocasiona un explosion ta leu suficiente 
y no lo ta afecta. 








7 


E argumento di distancia y posicionamento di sra. Balentina su 
cas ta locual juez a uza pa descarta varios punto mas, manera 
huma y holor di dump. 


Pa termina, juez ta mustra cu e dump ta na e sitio aki pa 60 
aña caba y no ta asina cu por cera dump inmediatamente 
manera cu sra. Balentina ta pidi. Sra. Balentina tin un cas pa 
7 aña den e area, y a pesar cu e situacion di maneho di sushi 
ta ricibiendo su atencion, eta keda algo cu un persona mester 
considera prome cu e scoge pa tin un cas den e area. 








Sintonisa 
CONFERENCIA DI PRENSA 
DI 


Tur dialuna y diahuebs | 10:00 am 

INFORMACION IMPORTANTE 


E sintomanan mas comun di 
Covid-19 nə Aruba ta: 


Keintura 

Dolor di cabez 
Tosamento 

Dolor di garganta 

Perdida di holor y smaak 
Dolor di curpa/curpa kibra 
Diaree 


Si bo tin 2 di e sintomanan aki of mas, 
yama bo dokter di cas pa haci un test di Covid-19. 

MINISTER XIOMARA MADURO 


MINISTER di Finansa, Asuntonan Economico y Cultura Es 


Minister Xiomara Maduro ta informa: 


TE CU 27 DI AUGUSTUS POR APLICA 
PA SUBSIDIO DI SALARIO PA LUNA DI 
AUGUSTUS 2020 


Den juli a yuda 21162 trahador cu nan salario 


Pa comercio y trahadornan por surpasa 
e crisis economico cu COVID19 ta 








trece cune, Gobierno di Aruba a bin ta 
ofrece yudansa den forma di Subsidio 
di Salario. Desde mei companianan cu A 
ta bin na remarca pa e yudansa aki ta 
wordo notifica door di SVB y ta haya un 
plazo di tempo den cual mester aplica 


pa e yudansa aki pa asina por cubri un REGISTRACION 


maximo dl 60% dife salario dltahador: SUBSIDIO DI SALARIO PA LUNA DI AUGUSTUS 2020 


E meta di e yudansa financiero aki ta pa 
durante e crisis di COVID19 por conserva 
cupo di trabou na beneficio di Aruba 
su economia. Den luna di juli 2020, un Por aplica via MiSVB desde 

total di 1457 compania a haya Subsidio 21 di augustus te cu 27 di augustus 2020 


di Salario pa por cumpli cu e salario di Pago ta wordo haci entrante 31 di augustus 2020. 
21162 trahador. E suma concerni ta 34.8 


miyon florin. Pa pregunta riba Subisidio di Salario 
por tuma contacto cu SVB su Service Center via 

E registracion pa Subsidio di Salario lloonsubsidie@svbaruba.org [ft PA ora ERI. 
pa luna di augustus ta cuminsa 21 di 
augustus te cu 27 augustus 2020. Pago 
ta wordo haci entrante 31 di augustus 
2020. Pa pregunta riba Subisidio di Xic = 96. 
Salario por tuma contacto cu SVB su 

Service Center via loonsubsidie@ 
svbaruba.org of subi www.svbaruba.org. 


Tur dunado di trabou cu ricibi un notificacion di SVB 
raplica pa subsidio di salario pa luna di augustus 2020 

Minister Xiomara Maduro: 


NO TA ASINA CU GOBIERNO DEBE 
SERLIMAR 72 MIYON FLORIN 


Rapport no a wordo entrega na Gobierno 





Memei di e crisis di COVID19 tin un crisis tambe den e compania 
sui generis Serlimar pa cual poco tempo pasa a pidi 'surseance 
van betaling,' esta un suspencion den pago di debedornan. Na 
e mesun momento a cuminsa circula un rapport den prensa 
traha pa e compania Grant Thornton den cual ta sugeri cu 
Gobierno lo ta debe Serlimar 72 miyon florin y e conclusion ta 
wordo saca cu esaki ta un di e motibonan cu Serlimar lo ta mal 
para financieramente. E conclusion aki ta robes, ya cu no ta 
asina cu Gobierno ta debe Serlimar 72 miyon florin. 


Gobierno ta paga Serlimar pa su servicio 

E suma di 72 miyon florin cu Grant Thorton ta yega na dje, no 
por wordo considera como un debe di Gobierno na Serlimar. 
Esaki ta e suma cu ta e diferencia entre locual Serlimar a pidi 
pa ofrece Gobierno su servicio y locual Gobierno a yega na 
un acuerdo cune via un 'dienstverleningsovereenkomst' DVO 
pa paga Serlimar pa e servicio duna. Gobierno no ta subsidia 
Serlimar, Gobierno ta cumpra servicio for di Serlimar. Pesey 
no por papia di 'Landsbijdrage' tampoco, sino di DVO. Pues 
e conclusion cu Gobierno debe Serlimar 72 miyon florin no 
ta cuadra cu realidad. Elo tabata mihor pa promer cu a saca 
conclusion pa a verifica e cifranan aki cu Minister di Finansa 
of cu Gobierno su Departamento di Finansa, pero manera e 
rapport mes ta menciona, Grant Thorton a usa solamente e 
informacion for di e administracion di Serlimar pa traha su 
rapport y no a tuma contacto cu gobierno pa verifica e sumanan. 


Rapport no a wordo entrega na Gobierno 

Mester remarca cu e rapport aki di investigacion financiero 
na Serlimar haci pa Grant Thorton, no a wordo entrega na 
Gobierno pa asina Gobierno por a duna un comentario oficial 


riba esaki. Sigur pa locual ta trata e parti den cual ta sugeri cu 
Gobierno debe Serlimar un suma basta substancial, un reacion 
y splicacion lo tabata na su lugar. Ta den prensa Minister di 
Finansa por a tuma nota di e rapport aki. Pasobra hasta ora cu 
a puntra pa e rapport aki den reunion cu e director di Serlimar, 
Minister di Infrastuctura y Medio Ambiente den presencia di 
abogado Rep como 'bewindvoerder,' Minister di Finansa a 
haya e contesta cu e rapport no por wordo duna oficialmente 
ya cu e ta traha solamente pa Serlimar y si mande pa otro 
hende lo mester paga Grant Thorton un boet. 


Gobierno a bin ta cumpli cu tur pago na Serlimar 

Ta bon pa informa cu Gobierno a bin ta cumpli cu tur pago 
na Serlimar conforme e DVO cu ta wordo firma. Pa aña 2020 
esaki ta un suma di 21.6 miyon cu Gobierno ta paga Serlimar 
pa su servicionan. Di e suma aki, ya caba Gobierno a pasa 
17.3 miyon por medio di voorschot faltando solamente 4.3 
miyon pa caba di cumpli cu pago na Serlimar pa servicio den 
aña 2020. Recientemente Parlamento a apodera Minister di 
Infrastuctura y Medio Ambiente pa pone 6.5 miyon adicional 
di su ministerio na disposicion di Serlimar, pero e suma aki 
lamentablemente no por a wordo aloca den e presupuesto di 
e ministerio y consecuentemente pa por yega na e fondonan 
adicional aki, lo mester bay cambia Presupuesto di Pais Aruba 
pa asina por busca financiamento adicional pa e 6.5 miyon 
aki. Los di esaki, sigur for di Ministerio di Finansa, tur pago 
pendiente na Serlimar a wordo haci y no tin ningun debe habri 
di pago di servicio di Gobierno na Serlimar. For di e mesun 
informacion acomula pa Grant Thorton por mira cu den 2018 
Serlimar a hasta haya 3,5 miyon extra y na 2019 a haya e 20 
miyon cu nan pidi pa nan servicio. Pues di parti di Minister di 
Finansa Maduro, Gobierno a cumpli cabalmente cu Serlimar. 








Landsbijdrage 
Serlimar dient per jaar een begroting in bij de Minister voor de landsbijdrage. Na 
uitvoering van een bezuinigingsronde, komt een aangepaste begroting weer terecht 
bij Serlimar. Serlimar zou per maand een lumpsum bedrag van Directie Financiën 
ontvangen. Van Serlimar hebben wij een overzicht ontvangen (d.d. 19 december 
2019) waarin de bedragen van de ingediende begroting zijn vergeleken met de 
daadwerkelijke ontvangen Landsbijdrage. 
Ingediende begr = 
Jaar door SERLIMAR (na Versehit 
inigingerondes) Landsbijdrage 

2005 (177-3112) 20,000,000 8.274648 (11,725,352) 

2006 25,658,600 15,150,482 — (10508318) 

2007 29,550,000 15205387 — (14,254,509) 

2008 28,690,000 18,769,500 (9,920,500) 

2009 23,000,000 19,403,892 — (3,596,108) 

2010 24,091,939 16.487200 (7.604.799) 

2011 17.288.700 16.487 200 (801,500) 

2012 17.947 400 16.487200 (1.460.200) 

2013 19,568,900 22,861,133 3.192333 

2014 32,126 800 16,859,400 (15.267.400) 

2015 17,523,922 20,133,800 2,009,878 

2016 20,487,300 416,100,008 (4387296) 

2017 18.507.300 16,543,800 (1.863.500) 

2018 23.626.000 27,146,022 3,510,022 

2019 20,050,100 20,050,100 

Totaal 338,227,061 266,149,777 (72077284) 

Minister Xiomara Maduro ta informa: 


MINISTERIO DI FINANSA TA COOPERA CU 
SUPER FOOD PLAZA PA YUDA ESNAN 
DEN danganan 


Den e momentonan aki di crisis tur hende mester coopera 





pa asina por yuda esnan cu mas tin mester di yudansa na 
e momentonan aki. Pesey Ministerio di Finansa a coopera 
un biaha mas cu Super Food Plaza pa asina nan por a yuda 
Fundacion Pa Nos Comunidad cu un container cu producto 
liber di impuesto pa por yuda esnan den necesidad. Minister 
Maduro ta gradici Super Food Plaza pa e bunita gesto pa yuda 
esnan den necesidad y ta gradici tur boluntario cu ta dunando 


un man pa yuda comunidad den necesidad. 
































AZV - ASEGURO MEDICO GENERAL: 


E BENIFICIONAN DI BEBE AWA DI COCO 


Awa di coco. Un bebida natural y cu tiki caloria. Awa di coco 
ta yena di 95% di awa. Un glas di awa di coco (natural) ta 
contene solamente 46 caloria y ta nifica pa bo curpa cu bo ta 
alimentando esaki cu un bebida natural cu no ta procesa den 
fabrica. E mata di coco ta tuma awa desde su raisnan, ta filtra 
esaki y mand'e di biaha na e fruta. Un proceso hopi natural 
mes. E awa di coco mescos cu e fruta mes, ta yena di vitamina 
(B,C,E) y mineral. 

Tambe e tin su propio suco natural cual ta duna bo un boost di 
energia. Si bo ta un deportista, e ora awa di coco natural ta un 
ayudo perfecto pa bo, tanto prome y despues di haci deporte. 
E awa di coco ta hidrata bo curpa bon y door di e suco natural, 
automaticamente bo ta haya bo nutrientenan bek despues di 
haci esfuerzo. Den cierto sentido, e awa di coco natural ta awa 
pero net un tiki mas miho cu awa. 





Tin estudionan cu ta mustra cu bebemento di awa di coco 
natural ta yuda baha presion di sanger. Anto si bo ta gusta 
come e fruta (coco) mes, corda cu esaki ta yena di entre otro 
antioxidante, cual ta yuda contra dañonan di afor na nos curpa 
y contra e efectonan di biehes. 


TIP DI DIA...E IMPORTANCIA DI 
‘COOLING DOWN’ 


Tin hende ta haci movecion pero no tur ora ta realisa cu mesun 














importante cu un bon warming up....ta e cooling down. E meta 
di cooling down despues di haci movecion ta pa duna e curpa 
e chens pa bay bek na ‘normalidad’ den tur trankilidad. 


Door di cool down poco poco, por ehempel door di haci 
ehercicionan pa rek (strech) e musculonan, bo ta duna bo 
temperatura di curpa, bo halamento di rosea y bo ritmo di 
curason e chens pa bay bek na normal. E ritmo di e curason 
(hartslag) mester bay bek na normalidad. Si bo stop diripiente, 
demasiado sanger por keda den bo musculonan di bo pianan 
en bes di bay bek na bo curason y celebro. Concecuentemente 


bo haya mareamento. 


Tambe ta asina cu si bo stop diripiente -pues sin cool down- bo 
musculonan ta bay haci dolor. Pues ban sigui e recomdacion 
pa percura pa un bon cooling down. 

GOBIERNO DIARUBA 


KICO ABO MESTER HACI! 


GF Revisa bo to 
Scucha radio pa (A 


informacion 

for di Meteo 

regardando e 

situacion di tempo. A sushi, palonan los etc.) 


Pone bo frigidai 
freezer na e setting 
porta y schutternan mas friu y tene esaki 
special pa horcan. cera mas tanto posibel 
Si bo no tin schutternan paasina tur locual ta Cera bo tanki di gas "1 


special pa horcan, den nan por wanta pa : y kita plug di tur 
cubri tur bo porta y un tempo mas largo si : bo aparatonan 
bentananan cu plywood; coriente cay afo. + chikito. 


CONOCE E PLAN Di HORCAN DI BO COMUNIDAD. 


Papia cu e miembronan " Planifica rutanan na shelternan local > 
di bo hogar y crea un * Registra e miembronan di famia cu u 
plan di evacuacion. tin necesidad pa remedinan special 
: Planeando y practicando bo plan segun cu ta necesario 
Tank bo auto : di evacuacion, ta minimalisa e + Haci plannan pa bo mascotanan tambe MB 
confusion y miedo durante e evento. wordo atendi. 


Evacua den caso cu Í Door cu seguro basico pa vivienda no ta cubri 

autoridadnan competente : inundacion (flood insurance), ta importante pa bo tin 

ta conseha pa haci esey. 1 proteccion pa cu inundacion sea pa motibo di horcan, y oN 
Tene cuidou y evita + tormentanan tropical, awasero pisa y otro condicionnan 
camindanan cu ta inunda y cu por impacta Aruba. Pa mas informacion tocante 

of caminda/brugnan cu a seguro di inundacion ta recomenda pa bo comunica cu 

kibra of a ricibi daño. bo compania di seguro. 


NUMBERNAN DI EMERGENCIA 


CENTRAL ALARMA NACIONAL; POLIS; AMBULANCE: 911 
HOSPITAL: 527-4000 
CENTRO MEDICO SAN NICOLAS 5248833 


GABINETE WEVER-CROES 

GOBIERNO DI ARUBA 


KICO BO TIN MESTER? 


Awa pa minimo 3 dia 
#1 galon di awa pa dia 


Repelente pa insecto y 
crema pa proteha contra 


Paña extra, pechi y 


Camara pa saca potret 
di daño 


NUMBERNAN DI EMERGENCIA 


CENTRAL ALARMA NACIONAL; POLIS; AMBULANCE: 911 


Cuminda den bleki of 
cuminda cu ta facil 


Productonan di 
higiena y sanitario 


Tools/material pa 
sigura bo propiedad. 


Extra set di yabi di 


oe. On | 


HOSPITAL: 527-4000 
CENTRO MEDICO SAN NICOLAS 5248833 


uministro pa baby 
(boter, formula, 
cuminda pa baby, 


Remedi (suministro pa 7 dia) 
y articulonan medico 
(aparato pa scucha cu 

extra bateria, bril, 

lens di contacto, 

Hangua. Garoti) 


Copia di documentonan personal 
(lista di remedi y informacionnan 
medico, documento cu ta prueba 
di adres, contract di cas, 


paspoort, tarheta di 5 
identificacion, 
polisa di seguronan) 


Suministro pa animal 
(banchi, cadena, 
tarheta di EN 
cuminda, baki pa 

awa, haula) 


Informacion 
di famia y di emergencia. 


INFORMACION OBTENI DI OFICINA DI MANEHO DI CRISIS - TEL; 588-0100 


GABINETE WEVER-CROES 

MESTER PASA DEN TRABOU DURO 
CU DEDICACION Y DETERMINACION 
NOS TA LOGRA E EXITO 
CU NOS TA PROPONE 








Gabinete Wever-Croes 


